b'\n_START_ARTICLE_\nPascal Coste\n_START_PARAGRAPH_\nPascal Coste (29. studenog 1787. - 7. velja\xc4\x8de 1879.) bio je francuski in\xc5\xbeenjer i arhitekt, no najpoznatiji je po svojim slikama. Ro\xc4\x91en je u Marseilleu gdje je i studirao, no kasnije odlazi u Pariz gdje zavr\xc5\xa1ava studij. Po\xc4\x8detkom 19. stolje\xc4\x87a putovao je Egiptom gdje je za Muhameda Alija Pa\xc5\xa1u isprojektirao nekoliko industrijskih objekata. U Egiptu je napisao djelo \xe2\x80\x9eArapska arhitektura u Kairu\xe2\x80\x9c koje je postalo detaljna dokumentacija o islamskoj umjetnosti u Kairu. Zajedno s Jules Laurens, objavio je i rad "Description de l\'Egypte". Godine 1829. zaposlio se na fakultetu arhitekture u Marseilleu gdje je radio kao profesor. Njegovo poznavanje arapskog jezika i drevne arhitekture privuklo je interes Nacionalnog instututa i Ministarstva vanjskih poslova, koji ga zajedno s Eugene Flandinom \xc5\xa1alju na ekspediciju u Iran. Nakon povratka s puta objavio je dva putopisa "Voyage en Perse" (1843.) i "La Perse ancienne" (1848.) i mnogo crte\xc5\xbea na tematiku perzijske kulture. Od 1852. radio je kao arhitekt na izgradnji gospodarskih komora i industrijskih postrojenja u Marseilleu koje je dao izgraditi Napoleon III.'